Les obres de l’alumnat de l’IES Vicent Andrés Estellés, protagonistes de la nova exposició de la Casa de Cultura
2025-07-24

La programació d’exposicions de la Casa de Cultura s’obrirà, dilluns que ve 15 d’abril, a una nova mostra en la qual el protagonisme serà per a l’alumnat de Batxiller Artístic de l’IES Vicent Andrés Estellés de Burjassot.

Eixe dia, a les 18.00 hores, tindrà lloc la inauguració de l’exposició en la qual es podran contemplar diferents tipus d’obres ja que es tracta d’una mostra heterogènia amb els treballs realitzats per aproximadament 35 alumnes de 1r i 2n de Batxiller Artístic: dibuixos, pintures, escultures i fotografies…tot tindrà cabuda en la mostra que es podrà visitar fins al 26 d’abril, en l’horari habitual de la Casa de Cultura.

La Casa de Cultura té el seu horari d’obertura, de dilluns a divendres, de 8.15 hores a 20.45 hores.